Hierdie artikel handel oor die hawestad in Frankryk. Vir die gelyknamige stad in die Verenigde State, sien Calais, Vermont.
Calais is 'n stad in die noordweste van Frankryk, in die administratiewe gewes Nord-Pas-de-Calais. Dit is 'n hawe- en nywerheidstad langs die Straat van Dover (Engelse Kanaal), op die kortste afstand tussen Frankryk en die Verenigde Koninkryk. Dit het 'n bevolking van 72 589 in 2012 gehad en het 'n oppervlakte van 33,5 km². Dover is ongeveer 33 km aan die oorkant van die Engelse Kanaal aan die Engelse kus. Die stad is bekend vir sy veerbote van en na Dover in Engeland.